b"\n_START_ARTICLE_\nNicolas Leb\xc3\xa8gue\n_START_PARAGRAPH_\nNicolas Antoine Leb\xc3\xa8gue (ogs\xc3\xa5 Le B\xc3\xa8gue; f\xc3\xb8dt 1631 i Laon; d\xc3\xb8d 6. juli 1702 i Paris) var en fransk organist, cembalist og komponist.\n_START_SECTION_\nBakgrunn\n_START_PARAGRAPH_\nNicolas Leb\xc3\xa8gue ble f\xc3\xb8dt inn i enkle k\xc3\xa5r.  Hans far var m\xc3\xb8ller, hans mor var i slekt med den kjente malerfamilien Le Nain verwandt. Nicolas fikk den f\xc3\xb8rste musikkundervisningen i en sangskole i hjembyen. Det vites ikke hvem hals l\xc3\xa6rere var. Men han hadde en onkel, ogs\xc3\xa5 ved navnet Nicolas, og ogs\xc3\xa5 var musiker (\xc2\xabma\xc3\xaetre joueur d'instrument\xc2\xbb).\n_START_SECTION_\nMisiker\n_START_PARAGRAPH_\nRundt midten av 1660-\xc3\xa5rene reiste han til Paris, og han fikk snart er ry som en utmerket ut\xc3\xb8ver p\xc3\xa5 klaviaturinstrumenter. Fra 18. desember 1664 virket han som organist ved Saint-Merry. _NEWLINE_Toppen av Leb\xc3\xa8gues l\xc3\xb8pebane som organist var da han i 1678 ble utnevnt som en av fire hofforganister. I disse \xc3\xa5rene var han en h\xc3\xb8yt ansett organist, orgelsakkyndig og l\xc3\xa6rer i Paris, men i 1690-\xc3\xa5rene forlot hellet ham. Han mistet store deler av formuen som f\xc3\xb8lge av et  bedrageri og fikk store \xc3\xb8konomiske problemer. I tillegg fikk han helseproblemer. Likevel var han aktiv livet ut og n\xc3\xb8t stor anerkjennelse hos sine samtidige.\n_START_SECTION_\nVerk\n_START_PARAGRAPH_\nLeb\xc3\xa8gue skrev hovedsakelig verk for klaviaturinstrumenter. Det er bevart to b\xc3\xb8ker \xc2\xabPi\xc3\xa8ces de clavecin\xc2\xbb (1677\xe2\x80\x931687) som til sammen inneholder elleve suiter for cembalo, dessuten tre \xc2\xabLivres d'Orgue\xc2\xbb (1676, rundt 1678, rundt 1685). I tillegg finnes enkelte verk i ulike samlinger. I verkene for cembalo kan en finne en del kromatiske passasjer som er langt framom Leb\xc3\xa8gues egen tid. Orgelverkene, spesielt i de f\xc3\xb8rste b\xc3\xb8kene, er sv\xc3\xa6rt virtuose, og mange er utstyrt med eksakte instruksjoner om registrering og pedalbruk."